আশরাফ নিজের জন্মভূমিকে আর নিরাপদ মনে করে না। নিরাপদ মনে করছে না আরেক ইসলামী দেশ পাকিস্তানকেও। নিজের সম্প্রদায় অর্থ্যাৎ শিয়া সম্প্রদায়ও তাকে আর নিরাপত্তা দিতে পারছে না। বেঁচে থাকার জন্য তাই আমেরিকাতেই আশ্রয় নিয়েছে আশরাফ। নিজের জন্মভূমি তাকে বেঁচে থাকার নিরাপত্তা দিতে পারেনি। সেই নিরাপত্তাটুকু দিয়েছে যে আমেরিকা, তাকেও শত্রুর আসনে বসিয়েছে আশরাফ। বাফেলো থেকে নিউ ইয়র্ক সিটি তখনও অনেকটা দূর। প্রায় সাত- আট ঘন্টার রাস্তা। আমার পাশে বসা সহযাত্রীর সুসান্নিধ্য লাভের আশায় আশরাফকে আবারও আরেকটা অপ্রিয় সত্য কথা বললাম না।